Document ID: /roh_data/filtered/Bilingualer_Corpus_interleaved-it-rm.jsonl.gz/856

This is a text translated from Italian to Rumantsch Grischun.
Esperti con ampie conoscenze attivi nell'interesse della natura e della caccia - La professione di "guardiano della selvaggina" è ora riconosciuta dalla Confederazione

L'Ufficio federale della formazione professionale e della tecnologia (UFFT) sottoscriverà prossimamente il regolamento d'esame per l'esame professionale superiore "guardiano della selvaggina con attestato professionale federale". Questa professione ottiene così il riconoscimento ufficiale da parte della Confederazione.

I Cantoni con caccia basata sul sistema della licenza, singoli Cantoni con il sistema di caccia in riserva e il Cantone di Ginevra impiegano guardiani della selvaggina di professione. Questi ultimi necessitano di ampie conoscenze per poter essere all'altezza del loro compito impegnativo nell'interesse della natura e della caccia. Quali mediatori "al fronte" si occupano dei più svariati problemi in relazione agli animali selvatici. Fino adesso esistevano varie forme di questa professione. Per definire uno standard omogeneo, negli ultimi dieci anni si è mirato ad un riconoscimento federale di questa professione. Il riconoscimento della professione da parte dell'UFFT testimonia la professionalità del mestiere di guardiano della selvaggina.

Compiti molteplici

La Legge federale sulla caccia e la protezione dei mammiferi e degli uccelli selvatici si prefigge di conservare la diversità delle specie e gli spazi vitali di mammiferi e uccelli indigeni e migratori viventi allo stato selvatico, proteggere le specie animali minacciate, ridurre a un limite sopportabile i danni a foreste e colture causati dalla fauna selvatica e garantire un'adeguata gestione venatoria della selvaggina.

I guardiani della selvaggina contribuiscono all'adempimento di questo incarico legislativo. Essi sottostanno di regola alle amministrazioni della caccia cantonali. Grazie alle loro competenze specialistiche e alle loro precise conoscenze sulla flora e sulla fauna locali sono considerati esperti importanti per la pianificazione della caccia nonché in relazione alla natura, principalmente anche per quanto riguarda progetti con influssi diretti sull'ambiente naturale.

Richiesto molto tatto

Gli interessi di selvicoltura e agricoltura, cacciatori, ecologisti, turismo o comuni sono spesso in contraddizione tra loro e in parte sono anche in contrasto con i bisogni vitali di mammiferi e uccelli selvatici. I guardiani della selvaggina si occupano del benessere degli animali e cercano di risolvere questi conflitti di interesse. Si impegnano a favore di una caccia ordinata e volta alla protezione degli animali. Tutto questo richiede molto tatto nei rapporti con gli altri e ostinazione per il bene degli animali selvatici.

I Cantoni richiedono diversi requisiti per essere assunti quali guardiani della selvaggina. Il candidato deve tra l'altro essere incensurato, aver superato con successo l'esame di cacciatore, aver concluso un tirocinio in una professione affine, disporre di buone capacità fisiche e di abilità nell'espressione scritta.

Cinque anni di esperienza professionale

L'esame professionale di "guardiano della selvaggina con attestato professionale federale" vale come esame professionale superiore. Per potersi iscrivere all'esame devono essere soddisfatti i seguenti requisiti : -

almeno cinque anni di attività quale guardiano della selvaggina presso un Cantone o un ente pubblico; -

frequenza del corso base intercantonale con superamento degli esami (quattro volte una settimana, suddiviso su due anni).

L'esame richiede un pensiero sistemico. Gli animali selvatici ed i loro spazi vitali rappresentano degli ecosistemi sensibili. I candidati devono pertanto saper associare ed individuare i legami. Ampie conoscenze in ecologia e fauna sono requisiti indispensabili. Dato che i guardiani della selvaggina applicano le leggi, necessitano di conoscenze giuridiche e di polizia. Organizzano in modo ampiamente autonomo la loro attività, tra cui rientra anche il lavoro di ufficio. Di conseguenza le materie d'esame sono ecologia, biologia, gestione degli animali selvatici e degli spazi vitali, tecnica, diritto e polizia, organizzazione e amministrazione.

L'UFFT vigila sull'esame

L'ASGS vuole organizzare il primo esame professionale nel 2005. A tale scopo ha nominato una commissione d'esame che si compone di cinque guardiani della selvaggina e di due amministratori della caccia. Essa organizza l'esame, nomina gli esperti e decide sull'assegnazione dell'attestato professionale. L'UFFT vigila sull'esame.

L'Associazione svizzera dei guardiani della selvaggina (ASGS)

Il 21 agosto del 1999 le federazioni e le associazioni dei guardiani della selvaggina di Berna, dei Grigioni, del Parco nazionale, della Svizzera romanda, del Ticino, del Vallese e della Svizzera centrale fondarono l'ASGS. In totale circa 250 guardiani della selvaggina e guardacaccia sono membri delle associazioni. Essi devono essere attivi almeno al 50 percento nel settore della caccia quali impiegati dell'ente pubblico. Si tratta esclusivamente di professionisti che lavorano nell'attuazione della legislazione federale e cantonale sulla caccia.

Lo scopo più importante dell'associazione è quello di mantenere e promuovere l'accettazione, la qualità e la stima per la professione di guardiano della selvaggina. Quale prima misura si é mirato al riconoscimento della professione da parte dell'Ufficio federale della formazione professionale e della tecnologia (UFFT). La misura è volta alla promozione della formazione e del perfezionamento professionale. In futuro l'ASGS si presenterà maggiormente in pubblico, ciò che rappresenta un altro dei suoi obiettivi. Al contempo l'associazione cerca contatti con gruppi professionali e organizzazioni affini nel settore caccia, protezione della natura, degli uccelli e degli animali. Infine non deve mancare neanche il cameratismo tra colleghi.

I membri del comitato direttivo provengono dal Cantone di Berna (Sébastien Balmer), San Gallo (Markus Brülisauer), Friburgo (Elmar Bürgy), Grigioni (Arturo Plozza) e Svitto (Pius Reichlin). In questo modo sono garantiti la rappresentanza regionale e il pluralismo linguistico della Svizzera.

Organo: Ufficio per la caccia e la pesca

Fonte: it Ufficio per la caccia e la pesca

Data: 25.02.2004

Spezialistas e spezialists cun ina vasta savida s'engaschan per ils interess da la natira e da la chatscha - La professiun da "guardiaselvaschina" vegn uss renconuschida da la confederaziun

L'uffizi federal per furmaziun professiunala e tecnologia (UFFT) vegn proximamain a suttascriver l'urden d'examen per l'examen professiunal superiur da "guardiaselvaschina cun certificat professiunal federal". Uschia obtegna questa professiun la renconuschientscha uffiziala da la confederaziun.

Ils chantuns cun chatscha da patenta, singuls chantuns cun chatscha da revier ed il chantun Genevra han guardiaselvaschinas che lavuran a temp cumplain. Quests guardiaselvaschinas basegnan ina vasta savida per ademplir lur incumbensa pretensiusa en l'interess da la natira e da la chatscha. Sco intermediaturs a la "front" s'occupan els dals problems ils pli differents en il contact cun animals selvadis. Fin uss devi pliras furmas da questa professiun. Per pudair definir in standard unifitgà èsi vegnì lavurà ils ultims diesch onns cun la finamira da cuntantscher la renconuschientscha federala da questa professiun. La renconuschientscha da la professiun tras il UFFT documentescha la professiunalitad da la professiun da guardiaselvaschina.

Incumbensas multifaras

La lescha federala davart la chatscha e la protecziun dals mamifers ed utschels selvadis vul mantegnair la diversitad da las spezias ed ils spazis vitals dals mamifers ed utschels selvadis indigens e migrants, proteger spezias d'animals periclitadas, limitar sin ina dimensiun supportabla ils donns chaschunads d'animals selvadis vi dal guaud e vi da culturas agriculas sco er garantir in'utilisaziun adequata dals effectivs da selvaschina tras la chatscha.

Guardiaselvaschinas gidan ad exequir questa incumbensa legala. Els èn suttamess per regla a las administraziuns chantunalas da chatscha. Grazia a lur enconuschientschas professiunalas ed a lur enconuschientschas davart la fauna e flora locala èn ells ed els spezialists impurtants per la planisaziun da la chatscha sco er en il contact cun la natira, primarmain er en connex cun projects ch'han influenzas directas sin l'ambient natiral.

Sensibilitad è dumandada

Ils interess da la selvicultura ed agricultura, da las chatschaduras e dals chatschadurs, da las ecologistas e dals ecologists, dal turissem u da las vischnancas stattan savens en opposiziun in cun l'auter ed arrivan per part er en conflict cun ils basegns elementars dals mamifers ed utschels selvadis. Ils guardiaselvaschinas s'occupan dal bainstar dals animals selvadis ed emprovan da schliar tals conflicts d'interess. Els s'engaschan en favur d'ina chatscha regulara e confurma als basegns da la protecziun dals animals. Quai dumonda fitg gronda sensibilitad en il contact cun conumans ed insistenza per il bain da la selvaschina.

Ils chantuns tschentan differentas premissas per vegnir engaschà sco guardiaselvaschina. Ina conduita irreproschabla, l'examen da chatscha reussì, in emprendissadi terminà en ina professiun sumeglianta, abilitad corporala e buna expressiun en scrit èn mo in pèr da quellas.

Tschintg onns pratica professiunala

L'examen professiunal "guardiaselvaschina cun certificat professiunal federal" vala sco examen professiunal superiur. Las suandantas premissas ston esser ademplidas, sche persunas interessadas vulan s'annunziar a l'examen:

- in'activitad d'almain tschintg onns sco guardiaselvaschina tar in chantun u tar purtaders publics;

- avair frequentà in curs fundamental interchantunal e reussì ses examens (dura quatter giadas in'emna, repartì sin dus onns).

L'examen premetta in pensar cumbinatoric. Animals selvadis e lur spazis vitals furman ecosistems sensibels. Las candidatas ed ils candidats ston perquai savair cumbinar ed inditgar ils connexs. La premissa per quai èn vastas enconuschientschas da l'ecologia e da la fauna. Perquai ch'ils guardiaselvaschinas exequeschan leschas, dovran els enconuschientschas giuridicas e polizialas. Ellas ed els organiseschan per gronda part sez lur manaschi da servetsch. Da quai fa part er la lavur da biro. Ils roms da l'examen sa cloman pia: ecologia, biologia, manaschament d'animals selvadis e da spazis vitals, tecnica, dretg e polizia, organisaziun ed administraziun.

Il UFFT surveglia l'examen

La federaziun svizra dals guardiaselvaschinas vul realisar l'emprim examen professiunal l'onn 2005: Per quest intent ha ella elegì ina cumissiun d'examen che consista da tschintg guardiaselvaschinas e da dus administraturs da chatscha. Ella organisescha l'examen, elegia ils experts e decida da conceder il certificat professiunal. Il UFFT surveglia l'examen.

La federaziun svizra dals guardiaselvaschinas (FSGS)

Ils 21 d'avust 1999 han las uniuns e federaziuns da guardiaselvaschinas da Berna, dal Grischun, dal parc naziunal, da la Svizra franzosa, da Son Gagl, dal Tessin, dal Vallais e da la Svizra centrala fundà la FSGS. Totalmain fan part var 250 guardiaselvaschinas e survegliaders da chatscha a la federaziun. Els ston esser engaschads per almain 50 pertschient en il sectur da la chatscha, e quai dal maun public. I sa tracta exclusivamain da glieud da professiun che collavura tar l'execuziun da la legislaziun federala e chantunala da chatscha.

La finamira la pli impurtanta da la federaziun è quella da mantegnair e promover l'acceptanza, la qualitad e la reputaziun dal mastergn da guardiaselvaschina. L'emprima mesira ha empruvà da cuntanscher la renconuschientscha da la professiun tras l'uffizi federal per furmaziun professiunala e tecnologia (UFFT, avant Biga). Quai pretenda da promover la scolaziun e furmaziun cuntinuada professiunala. La FSGS vegn en l'avegnir a sa preschentar cun dapli giavischs a la publicitad, quai ch'è in'autra da sias finamiras. A medem temp vegn la federaziun a tschertgar il contact cun gruppas professiunalas ed organisaziuns sumegliantas en il sectur da la chatscha, da la natira sco er da la protecziun dals utschels e dals animals. La finala duai profitar er la collegialitad tranter ils guardiaselvaschinas.

Ils commembers da la suprastanza vegnan dals chantuns Berna (Sébastien Balmer), Son Gagl (Markus Brülisauer), Friburg (Elmar Bürgy), Grischun (Arturo Plozza) e Sviz (Pius Reichlin). Uschia è garantida la represchentanza regiunala e la diversitad linguistica da la Svizra.

Gremi: uffizi da chatscha e pestga

Funtauna: rg uffizi da chatscha e pestga

Data: 25.02.2004